Det er ganske usædvanligt, siger vildt- og dyrekonsulent hos Falck, Allan Bruun Rasmussen til nordjyske.dk. Seneste påkørsel skete natten til tirsdag, da en personbil ramte en stor kronhjort i det åbne skovområde Tveden en kilometer syd for Rold Storkro. Det skete, da dyret ville krydse Hobrovej fra øst. Her ramte den i først omgang bilens forskærm og røg efterfølgende op på bilens forrude og videre hen over taget, inden den endte i autoværnet. Bilen blev totalskadet, men far og datter i bilen slap uden kvæstelser.  Dyret blev aflivet. Allan Bruun Rasmussen mener, at årsagen til de mange påkørsler er en kombination af flere ting, nemlig overgangen til vintertid, og at kronhjortene i øjeblikket er i den sidste del af deres brunstperiode og derfor strejfer rundt i jagten på hinder. Altafgørende faktor er ifølge vildtkonsulenten dog de senere års stigende bestand af krondyr i Rold Skov.
Usædvanligt mange store krondyr bliver kørt ned i trafikken. På blot tre uger er 11 store kronhjorte blevet påkørt af biler alene i Rold Skov i Himmerland mellem Hobro og Aalborg.
 